የአልጀዚራ የቴሌቪዥን ጣቢያ የተመሠረተበትን 21ኛ ዓመት እያከበረ  ነው
መቀመጫዉን ኳታር የደረገዉ አልጀዚራ የቴሌቪዥን ጣብያ የተመሰረተበትን 21 አመት እያከበረ ነው ፡፡ ይህ የምሥረታ በዓል የሚከበረው የጣቢያዉ ጋዜጠኛ መሐመድ ሁሴን በግብፅ ለ300 ቀናት መታሰሩን ተከትሎ እንደሆነ ጣብያው በድረ ገፁ አስነብቧል፡፡እኤአ በ1996 በአረብኛ ቋንቋ የሳተላይት ሥርጭቱን አንድ ብሎ የጀመረው አልጀዚራ በአሁኑ ሰአት የስርጭት አድማሱን አስፍቶ አለም አቀፍ ተቀባይነትን አትርፏል፡፡ በአረብኛ ቋንቋ የመጀመርያ የዜና አውታር የሆነዉ ጣብያው በመካከለኛው ምስራቅ፤ በሰሜንና ምስራቅ አፍሪካ ከፍተኛ የተመልካች ቁጥር አትርፏል፡፡ጣብያው እኤአ በ2006 በእንግሊዘኛ ቋንቋ ስርጭት በመጀመሩ  አለም አቀፍ ሽልማቶችን መቀዳጀት ችሏል፡፡ጣብያው ከ አምስት ወር በፊት በሳውዲ አረብያ፤ የተባበሩት አረብ ኤሜሬትስ፤ በሃሬንና ግብፅ ዶሀ ሽብርተኝነትን ትደግፋለች በሚል ክስ አለም አቀፍ ተቋማትን ጨምሮ ማዕቀብ ተጥሎባት ነበር፡፡ ሆኖም ዶሀ ክሱን ሙሉ ለሙሉ ውድቅ ስታደርግ ቆይታለች፡፡የአልጀዚራ ጋዜጠኞች በኢራቅ፤ ሶሪያና ሊቢያ የጦርነት ቀጠና ውስጥ ለህልፈት  መዳረጋቸዉን የጠቀሰው የጣቢያዉ ዘገባ በርካታ ጋዜጠኞች ከግድያ መቃጣት በተጨማሪ ለእስራትም ተዳርገዋል፡፡መሐመድ ሁሴን በመንግስት ተቋማት ላይ የተፈጸሙትን የኃይል እርምጃዎች ማጋለጥ እና ሙስናን በሐሰት ዜና  ይፋ አድርጋሃል የሚል ክስ ቀርቦበታል፡፡ ነገር ግን ጣቢያዉ ክሱን እንደማይቀበለውና ከእስር እንዲፈታ ጥረዉን አቅርቧል፡፡ በአሁኑ ሰአት በርካታ የሰብአዊ መብት ተሟጋቾች ፤ የፕሬስ ነጻነት ቡድኖች በመሐመድ እሥር ቆይታ ጉዳይ ከአልጀዚራ ጎን ቆመዋል፡፡